**Әдістемелік ұсыныстар**

I. Экология және өмір қауіпсіздігі пәнін оқыту барысындағы әдістемелік ұсыныстар

Осы пәннiң толық курсын тыңдағаннан кейiн студент нарық заманында экономикалық бәсекелесттiктiң қауiптi жәйттерiнде тиiмдi шешiм қабылдауға мүмкiншiлiк туғызатын мынадай мағлұматтарды бiлiп шығады:

- адам тiршiлiк ортасымен қарым-қатынасының қауiпсiздiгiн қамсыздандыру принциптерiн;

- жарақаттаушы, залалды және зақымдағыш факторлардың адамға әсерiнiң санатомиялық-физиологиялық факторлары, оларды бiрегейлестiру принциптерi, техникалық құралдар мен техникалық процесстердiң қауiпсiздiгiн арттыру;

 - уландырғыш заттар мен химиялық қару, радиациялық, бактериологиялық қарудың құрамын және олардан қорғану әдiстерiн бiлудi қамтамасыз етедi.

 II. Семинар сабақтарын орындауға арналған әдістемелік ұсыныстар.

Әдістемелік ұсыныс : Студенттер семинар сабақтарында баяндама түрінде әр сұраққа әзірленіп өз білімдері мен белсенділігін көрсетуі керек; семинарларға берілген сұрақтарға конспект жасап , шептік және қортынды бақылауда ауызша немесе тест сұрақтары бойынша жауап беру үшін өткен материалдарды үнемі қайталап, лекцияда алған теориялық білімдерін толықтырып отыру керек.

 Сонымен қатар, теориялық білімдерін практикада адекватты қолдануға, экологиялық ғылыми ұғымды қалыптастыруға, экологияның мәселелері бойынша материалдарды ауызша және жазбаша түсіндіре ұсыну ептілігін дамыта білуі тиіс. Сәйкес ғылыми әдебиеттермен жұмыс жасау және ізденіс дағдыларын қалыптастыруға, оқу-зерттеу іс-әрекетіне ынтаны арттыра білуі қажет болып табылады.

 III. СОӨЖ, СӨЖ сабақтарын орындауға арналған әдістемелік ұсыныстар.

 Әдістемелік ұсыныс . Оқытушының басшылығымен студенттердің өз бетінше істейтін жұмыстарын жүргізу барысында төмендегі сабақ түрлері қолданылады: миниконференция, пікір-сайыс, сұрақ-жауап. Сабақ түрлеріне қажетті материалдар ұсынылған әдебиеттерден іріктеледі. Студенттердің өз бетінше істеген жұмыстары тексеріліп, қойылған талаптардың орындалуына сәйкес баға қойылады. Баяндауға –5 минут беріледі.

Рефераттарға қойылатын талаптар:

1. Реферат А-4 форматына жазылып, 10 бет көлемінде тапсырылады.

2. Парақтың параметрі: жоғарғы және төменгі жағында - 2см, сол жағы - 3см, оң жағы - 1см болуы керек.

Рефераттың мазмұны мен безендірілуіне қойылатын талаптар:

1. Рефераттың сырты реферат қабына қойылатын талапқа сай болуы керек 2. Бірінші бетте тақырыптың жоспары беріледі.

3. Рефераттағы тақырыптың мақсаты мен міндеті нақтылы көрсетілуі қажет.

4. Реферат мазмұны жоспарға сәйкес болуы шарт.

5. Рефераттың соңғы бетінде пайдаланылған әдебиеттер тізімі көрсетіледі.

6. Реферат компьютермен басылған немесе қолмен жазуға болады.

Тренинг-сабақ:

Студенттер кішкене топтарға бөлініп, олардың әрқайсысына алты ең негізгі экологиялық мәселелерді жазуға тапсырма беріледі. Тапсырма оындалған соң мәселелерді маңыздылығына қарай жіктеу жүргізіледі. Содан соң аталған мәселелердің мүмкін болатын шешімдері қарастырылып бұл мәселелерді шешумен кімдер айналысу керектігін анықтау..

Жобалау сабағы:

Студенттерге «Қауіпсіздік ережесі» жобасын жасау керек: тұрғын үйлердің, мәдени орталықтардың, көлік жолдарының, өнеркәсіп кешендерінің және рекреациялық орындарын қала халықының және қоршаған ортаға қауіпсіздігі негізінде орналастыру.

Үлгі №І.

Тақырыпқа жоба әзірлеу үлгісі:

1. Тақырып атауы

2. Тақырып жоспары

3. Тақырып мазмұны

4. Кестелер

5. Суреттемелер

6. Нақты мәліметтер

Жобаны қорғау.

Ролдік ойын:

Ролдік ойын болашақ маманның қауіпсіздікті қамтамасыз ету көзқарасын қалыптастыруға арналған.

Студенттер халықаралық ұйымдардың эксперттерінің ролін орындай отырып, ғаламдық экологиялық бағдарламаларды талқылайды. Олар « Алматының ауа бссейнінің ластануын қалай тазартамыз» деген сұраққа жауап табу керек.

Сөз сайыс сабағы.

Тақырыбы : 1- ші топ : «Радиацияның, тұқым қуалау қасиетінің құрлымына әсер ету нәтижесінде мутацияға (рак, генетикалық аурулар) әкелуі»

2-ші топ : «Генмодификацияланған организмдердің пайдасы мен зияны»

Сабақтың жүргізілу жоспары: студенттердің арасынан 6 бала таңдалынып алынады. Олар екі топқа бөлінеді. Материал жинауға 2 апта беріледі. Басқа студенттер сұрақ қоюға дайындалады.